Gangnam Style

Gangnam Style – Pietų Korėjos atlikėjo PSY (Park Jae-Sang) singlas, išpopuliarėjęs visame pasaulyje. „Gangnam Style“ paprastai vertinamas dėl savo humoro, lengvai atmintyje įstringančio ritmo, neįprastų ir absurdiškų šokių judesių vaizdo klipe.ABC news Tik išleista, daina debiutavo pirmoje Gaon Chart vietoje. Jos 2012 m. vasarą sukurtas vaizdo klipas Youtube jau buvo peržiūrėtas virš 1 milijardo 117 milijonų kartų, tai yra populiariausias K-Pop vaizdo klipas.http://www.youtube.com/watch?v=9bZkp7q19f0 Vakaruose jo koverius išleido keli atlikėjai, tarp jų Nelly Furtado ir Maroonhttp://www.allkpop.com/2012/09/gangnam-style-played-at-maroon-5-concert-in-koreahttp://www.mb.com.ph/articles/370419/nelly-furtado-performs-psys-gangnam-style-manila-concert, susilaukė dėmesio iš kitų muzikos žvaigždžių ir buvo aptartas dideliuose žiniasklaidos leidiniuose, kaip „The Financial Times“, „The Wall Street Journal“, „CNN International“ ir kituose. Maždaug 2012 m. rugsėjo mėnesį „Gangnam Style“ stiliumi šokantys „flashmobs“ pradėjo populiarėti įvairiuose pasaulio miestuose. Yra išleista daug skirtingų kūrinio parodijų. Jo elementai naudoti „Samsung“ reklamose, įvairiuose televizijos šou, kituose renginiuose.

2012 m. rugsėjo 17 d. „Gangnam Style“ nominuotas 2012 m. MTV Europos muzikos apdovanojimams kaip geriausias vaizdo klipas. Apdovanojimų ceremonijoje lapkričio 11 d. Frankfurte, Vokietijoje, jis buvo išrinktas geriausiu metų vaizdo klipu.

2012 m. rugsėjo 20 d. „Gangnam Style“ vaizdo klipas Youtube įtrauktas į Gineso rekordų knygą kaip „mėgstamiausias“ vaizdo klipas Youtube istorijoje („Like“ mygtukas nuspaustas 2 141 758 kartų).http://www.guinnessworldrecords.com/news/2012/9/gangnam-style-now-most-liked-video-in-youtube-history-44977/

 Dainos prasmė ir kontekstas 
„Gangnam Style“ (Gangnamo stilius) yra korėjietiškas posakis. Jis reiškia stereotipinį prabangaus Seulo rajono Gangnamo gyvenimo stilių.http://newsfeed.time.com/2012/09/12/wednesday-words-gangnam-style-geek-speak-and-more/ Paties PSY teigimu, „Gangnam yra Seulo rajonas. Aš jį apibūdinčiau kaip rafinuotą dieną ir pašėlusį naktį. Dainoje paneles lyginu su šiuo rajonu. Taigi – rafinuota dieną, pašėlusi naktį – ir dainos tekstas sako, kad aš esu tinkamas vaikinas tokiai merginai“.http://www.npr.org/2012/09/15/161147846/k-pops-new-king

Dainos tekstas yra apie tobulą merginą, kuri žino, kada elgtis rafinuotai, o kada būti pašėlusiai. Priedainis 오빤 강남 스타일 (Oppan Gangnam seutail) verčiamas kaip „vyresnysis brolis yra Gangnamo stiliaus“ (angl. vertimas „Big brother is Gangnam style“), kur vyresniuoju broliu PSY vadina save. Vyresnysis brolis (오빤, oppa) Pietų Korėjoje yra tiesiog mandagus merginos kreipinys į vyresnį vaikiną, nebūtinai tikrą brolį.http://mydearkorea.blogspot.com/2012/08/korean-music-psys-gangnam-style-and.html 

Daina yra satyra, besišaipanti iš konsumerizmo ir savo turto demonstravimo prabangiu gyvenimo būdu. Ši tema yra labai neįprasta Korėjos pop muzikoje, kuri priskiriama vadinamajam „kramtomos gumos popsui“ (), t. y. labai nepretenzinga, orientuota į paauglius, „gaminama“ TV talentų šou, žvaigždės dažnai būna vienadienės, dirbtinai išpopuliarintos reklamos.http://www.theatlantic.com/international/archive/2012/08/gangnam-style-dissected-the-subversive-message-within-south-koreas-music-video-sensation/261462/ Brangios kavos gėrimas yra vienas iš populiariausių prabangos demonstravimo būdų Pietų Korėjoje, dažnai to sąskaita taupant, pvz., maistui ir valgant pigiausius produktus, ir tai taip pat apdainuojama „Gangnam Style“. Tokios „priklausomybę nuo prabangos“ turinčios merginos Pietų Korėjos populiariojoje kultūroje vadinamos Doenjangnyeo (된장녀).

Dainos tekstą kūrė PSY, muziką PSY ir Yoo Gun-hyung, aranžuotę Yoo Gun-hyung. Tai yra dar vienas kūrinio išskirtinumas, kadangi K-Pop žanre labai neįprasta, kad atlikėjas pats ir kurtų dainas bei choreografiją.

 Vaizdo klipas 
Vaizdo klipe rodomas PSY, vis atsirandantis netikėtose Gangnamo rajono vietose (jogos užsiėmimuose, pirtyje ir kt.), šokantis komišką šokį su į jojimą arkliu panašiais judesiais, sukryžiuotomis rankomis. Komišką efektą sukelia ir tai, kad stereotipinėse Gangnamo vietose įsiterpiantis PSY kontekstą suprantantiems korėjiečių žiūrovams yra akivaizdžiai ne „Gangnamo stiliaus“ ir labai kontrastuoja su aplinka.http://english.hani.co.kr/arti/english_edition/e_entertainment/546196.html

Kaip gana populiaru K-Pop žanre, klipe „cameo“ rolėse dalyvauja kelios kitos žinomos korėjiečių žvaigždės:

 K-Pop merginų grupės 4minute narė Hyuna vaidina kažką panašaus į PSY mylimąją
 Hwang Min-woo, penkiametis berniukas, dalyvavęs televizijos šou „Korea’s Got Talent“, kur imitavo Michael Jackson šokių judesius. PSY tą laidą pamatė klipo filmavimo išvakarėse ir iškart susisiekęs su berniuku pakvietė rytojaus dieną jį filmuotis savo vaizdo klipe.
 Yoo Jae-Seok, žymus Pietų Korėjos komikas ir laidų vedėjas, vaizdo klipe geltonu kostiumu požeminiame garaže dalyvavo „šokio dvikovoje“ su PSY.
 No Hongchul, žymus Pietų Korėjos komikas ir aktorius, atliko epizodą lifte.
 K-Pop vaikinų grupės „Big Bang“ nariai Seungri ir Daesung vaidino pagyvenusius vyrus, antrame plane žaidžiančius šachmatais.

Nors vaizdo klipe PSY rodomas daugiau nei dešimtyje skirtingų vietų, iš jų tik dvi buvo filmuotos tikrame Gangnamo rajone. Daugumoje vietų tai atskleidžiama, tai irgi daryta juoko dėlei, nes kas iš pradžių atrodo kaip prabangaus gyvenimo būdo dalis, parodžius iš toliau paaiškėja tesą pigi imitacija ar visai nieko bendro neturintis dalykas. Pavyzdžiui, klipo pradžioje iš arti rodomas PSY geriantis kokteilį, sudaromas įspūdis tarsi jis sėdi šezlonge prašmatniame pliaže, tačiau parodžius aplinkinį vaizdą paaiškėja, kad jo šezlongas iš tiesų stovi prie vaikų žaidimų smėlio dėžės.

 Įtaka 
Singlas susilaukė išskirtinio Vakarų žiniasklaidos dėmesio, iki tol joks K-Pop kūrinys Vakaruose nebuvo toks populiarus. Jis greitai tapo populiariosios kultūros fenomenu, internetiniu memu. „Gangnam Style“ aprašė ar rodė „Reuters“, „The Los Angeles Times“, „The Herald Sun“, „The Atlantic“, „The Wall Street Journal“, „ABC News“, „USA Today“, „ESPN“, „BBC“, „The Financial Times“, „The Guardian“ ir dar daug kitų žiniasklaidos gigantų. „The Washington Post“ rašė, kad klipas išsiskyrė „ypatingai kvaila choreografija, kuri kažkodėl atrodė labai šauniai“.http://www.washingtonpost.com/blogs/arts-post/post/gangnam-styles-invisible-horse-dance-crazegiddyup/2012/08/23/0dec6ace-ed29-11e1-b09d-07d971dee30a_blog.html „Der Spiegel“ taip pat rašė, kad pagrindinė singlo populiarumo priežastis yra išskirtinis šokis.http://www.spiegel.de/panorama/leute/dank-katy-perry-us-erfolg-fuer-koreanischen-saenger-psy-a-851915.html „TIME“ rašė, kad vaizdo klipą norisi žiūrėti „vėl… ir vėl… ir vėl…“.http://newsfeed.time.com/2012/08/22/watch-psy-gangnam-style-dodger-stadium/ „CNN“ korespondentė Shanon Cook teigė žiūrėjusi klipą virš 15 kartų.http://edition.cnn.com/video/?hpt=hp_c2#/video/world/2012/08/02/wr-gangnam-style-goes-viral-in-rap-video.cnn 

Youtube „Gangnam Style“ vaizdo klipas yra populiariausias visų laikų K-Pop klipas, peržiūrėtas daugiau nei du šimtus milijonų kartų, vidutiniškai peržiūrimas maždaug šešis milijonus kartų per dieną. 2012 m. rugpjūčio 28 d. jis užėmė pirmą vietą Youtube populiariausių muzikos klipų top 100.http://www.youtube.com/charts/videos_views/music?d=20120831  Tų pačių metų rugsėjo 13 d. „Gangnam Style“ tapo „mėgstamiausiu“ Youtube filmuku, t. y. „like“ mygtukas nuspaustas rekordinius virš 1,6 milijono kartųhttp://www.mb.com.ph/articles/373429/psys-gangnam-style-debuts-on-billboard-hot-100-sets-records

„Gangnam Style“ šokis imituojamas „flash mob“ renginiuose, įvairiuose televizijos šou, kituose renginiuose. Keli Pietų Korėjos kandidatai į prezidentus jį naudojo savo rinkiminėse kampanijose.http://www.reuters.com/article/2012/08/14/us-korea-uncool-idUSBRE87C05R20120814 

Per kelis mėnesius nuo singlo išleidimo jau yra sukurta daugiau nei dešimt jo parodijų, pvz., „Pyongyang Style“ – pasišaipymas iš Šiaurės Korėjos diktatoriaus Kim Jong-Ilo.http://www.upi.com/blog/2012/08/21/Gangnam-Style-South-Korean-rapper-PSY-shows-off-K-pop-swagger/2641345559079/ JAV laivyno Akademijos 22-oji kuopa taip pat išleido savo „Gangnam style“ vaizdo klipo versiją.http://www.huffingtonpost.com/2012/09/17/gangnam-style-us-naval-academy-video-dance_n_1891025.html

Išpopuliarėjus singlui, Seulo Gangnamo rajone pradėjo lankytis žymiai daugiau turistų.http://rokdrop.com/2012/09/17/gangnam-district-of-seoul-seeing-increase-in-tourism-interest-due-to-gangnam-style-video/ 

Sporto ir elektroninio sporto varžybose tampa populiaru nugalėtojui šokti „Gangnam Style“.

2012 m. rugsėjo 21 d. Bankoke (Tailandas) restorane dviejų nusikaltėlių gaujų nariai provokavo vieni kitus šokdami „Gangnam Style“ stilium, kas peraugo į rimtesnį kivirčą ir susišaudymą. Žmonių aukų nebuvo.http://www.guardian.co.uk/world/2012/sep/21/gangnam-style-danceoff-shootout-bangkok

 El Montės gelbėtojų incidentas 
2012 m. rugsėjo viduryje 14 El Montės (Kalifornija, JAV) gelbėtojų sukūrė vaizdo klipą „Lifeguard Style“ (liet. „Gelbėtojo stilius“), taip pat „Gangnam style“ parodiją – koverį, kurį nufilmavo El Montės Aquatic Center baseine. Tiek laikinam įdarbinti, tiek nuolatiniai darbuotojai buvo iškart atleisti iš darbo, įskaitant ir tuos, kurie tik buvo matomi klipe antrame plane, tačiau aktyviai prie filmavimo neprisidėjo. Atleidimas buvo pagrįstas pažeidimu darbo sutarties taisyklės, teigiančios, kad „darbuotojai negali naudoti miesto nuosavybės savo asmeninei naudai gauti“http://www.latimes.com/news/nationworld/nation/wire/sns-mct-editorial-off-the-deep-end----el-monte-pool-20120910,0,2730430.story , taip pat buvo teigiama, kad „miestas kelia savo darbuotojams aukštesnius reikalavimus“http://latimesblogs.latimes.com/lanow/2012/09/fired-lifeguards-appeal-to-get-their-jobs-back.html

Atleisti gelbėtojai sukūrė Facebook puslapį pavadinimu „Bring Back the 14 El Monte Lifeguards“ (liet. „Grąžinkite 14 El Montės gelbėtojų“) ir per keliolika dienų sulaukė daugiau, nei 11 tūkstančių žmonių palaikymo, incidentas tapo plačiai žinomas. Carson Daly interviu PSY teigė, kad „tai yra tragedija“ ir kad miesto pareigūnai „įvertino perdėtai rimtai“. Rugsėjo 14 d. PSY MTV naujienų laidoje tiesiogiai kreipėsi į El Montės merą prašydamas priimti gelbėtojus atgal į darbą, teigdamas, kad jie nepadarė nieko blogo ir klipą filmavo ne darbo metu. Rugsėjo 18 d. miesto taryba iš naujo svarstė incidentą, tačiau nusprendė atleistų darbuotojų atgal į darbą nebepriimti, bet skirti daugiau laiko situacijos įvertinimui.http://www.latimes.com/news/local/la-me-gangnam-lifeguards-20120920,0,1448801.story

 Šiaurės Korėja 

Šiaurės Korėja sukūrė ir oficialiame vyriausybės interneto puslapyje publikavo vaizdo klipą „I’m Yushin style!“, kuriame pašiepiama Pietų Korėjos kandidatė į prezidentus Park Geun-Hye. Klipas yra originalus PSY vaizdo klipas, kuriame tik vietoje reperio uždėtas iš nuotraukos iškirptas Park vaizdas. „Yushin stilius“ yra užuomina į Yushin sistemą, autokratinę Pietų Korėjos valdymo sistemą, egzistavusią 1961–1979 m., šalį valdžius diktatoriui Pak Čionghy, kuris yra kandidatės Park Geun-Hye tėvas.https://web.archive.org/web/20121003194640/http://www.thesundaily.my/news/494391

 Samsung 
2012 m. rugsėjo 7 dieną tarptautinis konglomeratas „Samsung“ paskelbė, kad PSY bus vienas iš „reklamos veidų“ naujai šaldytuvų serijai „Zipel“. Vėliau buvo išleistas pirmasis reklaminis vaizdo klipas, kuriame PSY ir K-Pop žvaigždė Lee Seung-gi šoka pagal „Gangnam Style“ priešais internetinį šaldytuvą.http://ph.omg.yahoo.com/news/video-psy-and-lee-seung-gi-reveal-the-053507464.htmlhttp://world.time.com/2012/09/09/selling-gangnam-style-why-k-pop-and-commercials-are-a-perfect-match/

 Pozicijos 
ValstybėAukščiausiavietaAirija (IRMA)http://www.irma.ie/aucharts.asp  19Australija (ARIA)http://www.australian-charts.com/showitem.asp?interpret=Psy&titel=Gangnam+Style&cat=s 2Austrija (Ö3 Austria Top 75)http://www.austriancharts.at/showitem.asp?interpret=Psy&titel=Gangnam+Style&cat=s 3Belgija (Ultratop 50 Flanders)http://www.ultratop.be/nl/showitem.asp?interpret=Psy&titel=Gangnam+Style&cat=s 2Belgija (Ultratop 40 Wallonia)http://www.ultratop.be/fr/showitem.asp?interpret=Psy&titel=Gangnam+Style&cat=s 26Čekija (IFPI)http://www.ifpicr.cz/hitparada/index.php?hitp=R 6Danija (Tracklisten) http://www.danishcharts.com/showitem.asp?interpret=Psy&titel=Gangnam+Style&cat=s 1Ispanija (Promusicae)http://www.promusicae.org/files/listastonos/top%2050%20canciones%20(publicar)_w38.2012.pdf 15JAV Billboard Hot 100http://www.billboard.com/charts/hot-100#/charts/hot-100?chartDate=2012-10-06 2Jungtinė Karalystė (Official Charts Company)http://www.officialcharts.com/archive-chart/_/1/2012-09-29/ 3Kanada (Canadian Hot 100)http://www.billboard.com/charts/canadian-hot-100#/charts/canadian-hot-100?chartDate=2012-10-06 1Naujoji Zelandija (RIANZ)http://www.charts.org.nz/showitem.asp?interpret=Psy&titel=Gangnam+Style&cat=s 1Nyderlandai (Dutch Top 40)http://www.top40.nl/psy/psy-gangnam-style_23053  2Norvegija (VG-lista)http://lista.vg.no/liste/topp-20-single/1/dato/2012/uke/38  4Prancūzija (SNEP)http://www.lescharts.com/showitem.asp?interpret=Psy&titel=Gangnam+Style&cat=s 18Pietų Korėja (Gaon Digital Singles)http://www.allkpop.com/2012/09/gaon-chart-releases-chart-rankings-for-the-month-of-august-20121Pietų Korėja (Billboard K-Pop Hot 100)http://www.billboard.com/charts/k-pop-hot-100#/charts/k-pop-hot-100 1Švedija (Sverigetopplistan)http://www.swedishcharts.com/showitem.asp?interpret=Psy&titel=Gangnam+Style&cat=s11Šveicarija (Schweizer Hitparade)http://www.swisscharts.com/showitem.asp?interpret=Psy&titel=Gangnam+Style&cat=s 5

 Nuorodos ir šaltiniai 
 Oficialus vaizdo klipas Youtube
 Straipsnis apie Gangnam Style Kauno Dienoje
 music.lt: „Gangnam Style“ beprotybė tęsiasi – 10 įdomiausių parodijų

 Išnašos 

Kategorija:2012 singlai